Case ID: 1154665
Sentence 1: İşin halları: Məhkəmənin hökmünə əsasən Məhkum olunmuşdur ondan ötrü ki, o, satış məqsədi ilə qanunsuz olaraq külli miqdarda narkotik vasitəni əldə etmiş, saxlamış və daşımışdır.Belə ki, Məhkum istintaqa məlum olmayan mənbədən satış məqsədi ilə qanunsuz olaraq bir ədəd sellofan torbada külli miqdarda, ümumi xalis çəkisi 1605,33 qram (1kq 605,33 qram) olan narkotik vasitə kustar üsulla hazırlanmış heroini əldə edib, daşıyaraq Bakı şəhəri Sabunçu rayonu, Balaxanı qəsəbəsində Fazenda yaşayış sahəsində yerləşən yarımtikilidə saxlamış və Sabunçu Rayon Polis İdarəsinin 12-ci PŞ-nin əməkdaşlarının keçirdikləri əməliyyat-axtarış tədbirləri zamanı, xx xxxx 2019-cu il tarixdə saat 19 radələrində ünvan 2 ünvanının yaxınlığında saxlanılıb 12-ci Polis Şöbəsinə aparılmış, orada videoçəkiliş vasitəsi ilə Məhkum üzərinə şəxsi axtarış keçirilən zamanı əynində olan sarı rəngli gödəkçənin sağ yan cibindən bir ədəd siqaretin gümüşü kağızına bükülmüş xalis çəkisi 0,330 qram narkotik vasitə olan heroin aşkar edilərək götürülmüş, daha sonra Bakı şəhəri, Sabunçu rayonu, Balaxanı qəsəbəsində yerləşən “Fazenda” yaşayış massivindəki yarımtikilyə baxış keçirilən zaman isə bir ədəd politelin torbada külli miqdarda, ümumi xalis çəkisi 1605 qram olan narkotik vasitə-kustar üsulla hazırlanmış heroin aşkar edilərək götürülmüşdür Kassasiya şikayətinin dəlilləri: Məhkum kassasiya şikayətində bildirir ki, səmimi olaraq narkotik vasitələrinin istifadəçisi olduğunu etiraf edir, heç vaxt narkotik vasitələrinin satışı ilə məşğul olmamışdır.